
R E F E R A T   D E   A P R O B A R E
privind aprobarea acordării autorizației anuale de funcționare pentru desfășurarea activităților de jocuri de noroc permise, respectiv jocuri de noroc de tip pariuri în cotă fixă, Cod CAEN 9200, Societății Comerciale SUPERBET RETAIL S.A.,
 pentru punctul de lucru situat în municipiul Brad, Bulevardul Republicii, UNITATEA 113 - COFETĂRIE, bloc 8, parter, apartament 67,
 județul Hunedoara

Prin Hotărârea Consiliului Local nr. 63/2026 a fost reglementată desfășurarea activităților de jocuri de noroc pe raza municipiului Brad și a fost aprobat Regulamentul privind criteriile de acordare sau respingere a autorizației anuale de funcționare pentru activitățile de jocuri de noroc permise pe raza municipiului Brad, județul Hunedoara.
Conform prevederilor acestui act administrativ, operatorii economici care desfășoară activități de tip loto tradițional și pariuri sportive își pot exercita activitatea pe raza administrativ-teritorială a municipiului Brad numai în baza autorizației anuale de funcționare acordată prin hotărâre a Consiliului Local. 
Conform prevederilor art. 18^1 alin. (3) din Ordonanţa de Urgenţă a Guvernului nr. 77/2009 privind organizarea şi exploatarea jocurilor de noroc, cu modificările şi completările ulterioare ”(3)  În vederea obţinerii autorizaţiei de funcţionare prevăzute la alin. (2) operatorul economic depune copii de pe licenţa de organizare a jocurilor de noroc şi documente cu privire la spaţiul propus pentru organizarea activităţii. Autorizaţia de funcţionare prevăzută la alin. (2) se acordă sau se respinge prin hotărâre a consiliului local, pe baza criteriilor stabilite prin regulament propriu, cu respectarea priorităţilor de dezvoltare locală, a normelor de protecţie a ordinii şi a sănătăţii şi siguranţei publice.” 
Astfel, Societatea Comercială SUPERBET RETAIL S.A. a înaintat documentația legală solicitând autorizarea punctului de lucru situat în municipiul Brad, Bulevardul Republicii, UNITATEA 113 - COFETĂRIE, bloc 8, parter, apartament 67, județul Hunedoara.
În urma analizării dosarului, Compartimentul Comercial din cadrul aparatului de specialitate al Primarului Municipiului Brad a întocmit Raportul de specialitate prin care a constatat îndeplinirea tuturor criteriilor de fond și de formă, precum și conformitatea deplină a documentelor depuse în raport cu exigențele Regulamentului local. 
Spațiul propus pentru autorizare are o suprafață utilă de 54,65 mp., conform conform Planului Releveu întocmit de către P.F.A. autorizat Romeghea Cristian Valentin. 
Prin Hotărârea Consiliului Local nr. 63/2026 cuantumul taxei pentru emiterea autorizației anuale de funcționare este fixat la 100 lei/mp./an, generând o obligație fiscală totală în valoare de 5.719 lei/an. 
În conformitate cu prevederile art. 6 alin. (2) din H.C.L. nr. 63/2026, taxa menționată se va achita în termen de 30 de zile de la emiterea autorizației anuale de funcționare, făcându-se venit la bugetul local. Nerespectarea acestui termen de plată de către operatorul economic atrage în mod direct aplicarea procedurii de retragere a autorizației, în condițiile art. 11 lit. b) din Regulament, iar continuarea activității fără un act administrativ valabil va fi sancționată conform dispozițiilor art. 7 din H.C.L. nr. 63/2026. 
Eliberarea efectivă a autorizației anuale de funcționare va fi realizată de către Compartimentul Comercial din aparatul de specialitate al Primarului Municipiului Brad, valabilitatea acesteia fiind de un an de la emitere, iar programul de lucru se va stabili cu stricta respectare a limitelor prevăzute de art. 12 din Regulament. 
Având în vedere faptul că structura de specialitate, respectiv Compartimentul Comercial, a verificat și răspunde pentru îndeplinirea tuturor condițiilor legale, de oportunitate și de regularitate administrativă reflectate în dosarul depus, am inițiat prezentul proiect de hotărâre prin care am propus aprobarea acordării autorizației anuale de funcționare pentru desfășurarea activităților de jocuri de noroc permise, respectiv jocuri de noroc de tip pariuri în cotă fixă, Cod CAEN 9200, Societății Comerciale SUPERBET RETAIL S.A., CUI 28044660, pentru punctul de lucru situat în municipiul Brad, Bulevardul Republicii, UNITATEA 113 - COFETĂRIE, bloc 8, parter, apartament 67, județul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 18^1 alin. (3) din Ordonanţa de Urgenţă a Guvernului nr. 77/2009 privind organizarea şi exploatarea jocurilor de noroc, cu modificările şi completările ulterioare, ale Hotărârii Guvernului României nr. 111/2016 pentru aprobarea Normelor metodologice de punere în aplicare a Ordonanței de Urgență a Guvernului nr. 77/ 2009 privind organizarea și exploatarea jocurilor de noroc și pentru modificarea și completarea Hotărârii Guvernului nr. 298/2013 privind organizarea și funcționarea Oficiului Național pentru Jocuri de Noroc, pentru modificarea Hotărârii Guvernului nr. 870/2009 pentru aprobarea Normelor metodologice de aplicare a Ordonanței de Urgență a Guvernului nr. 77/2009 și pentru abrogarea Hotărârii Guvernului nr. 870/ 2009 privind organizarea și exploatarea jocurilor de noroc, ale art. 129 alin. (1) și alin. (14) din O.U.G. nr. 57/ 2019 privind Codul administrativ, cu modificările și completările ulterioare, precum și ale Legea nr. 554/2004 a contenciosului administrativ, cu modificările și completările ulterioare.

